CELEX: 21998D0709(02)
Language: hr
Date: 1997-10-04 00:00:00
Title: Odluka Zajedničkog odbora EGP-a br. 73/97 od 4. listopada 1997. o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda

11/Sv. 056
            
            
               HR
            
            
               Službeni list Europske unije
            
            
               52
            
         21998D0709(02)
   
               L 193/39
            
            
               SLUŽBENI LIST EUROPSKE UNIJE
            
            
               04.10.1997.
            
         
      ODLUKA ZAJEDNIČKOG ODBORA EGP-a
   br. 73/97
   od 4. listopada 1997.
   o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da je Protokol 31 uz Sporazum, inter alia, izmijenjen Odlukom Zajedničkog odbora EGP-a br. 54/96 (1);
   budući da je primjereno proširiti suradnju ugovornih stranaka Sporazuma kako bi uključivala program djelovanja Zajednice za suzbijanje ovisnosti o drogi unutar okvira za djelovanje u području javnog zdravstva (1996. do 2000.) kako je određeno u Odluci Europskog parlamenta i Vijeća br. 102/97/EZ (2);
   budući da Protokol 31 uz Sporazumu bi stoga trebalo izmijeniti kako bi ta proširena suradnja započela od 1. siječnja 1997.,
   ODLUČIO JE:
   Članak 1.
   1.   U Protokolu 31 uz Sporazum sljedeća se alineja dodaje članku 16. stavku 1.:
   
               „—
            
            
               
                  397 D 0102: Odluka Europskog parlamenta i Vijeća br. 102/97/EZ od 16. prosinca 1996. o prihvaćanju programa djelovanja Zajednice za suzbijanje ovisnosti o drogi unutar okvira za djelovanje u području javnog zdravstva (1996. do 2000.) (SL L 19, 22.1.1997., str. 25.).”
            
         2.   Članak 16. stavak 2. zamjenjuje se sljedećim:
   
      „2.   Države EFTA-e sudjeluju u programima i aktivnostima Zajednice koji se navode u prve tri alineje stavka 1. od 1. siječnja 1996. i u programu navedenom u četvrtoj alineji od 1. siječnja 1997.”
   
   Članak 2.
   Ova Odluka stupa na snagu 5. listopada 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a. Primjenjuje se od 1.siječnja 1997.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 4. listopada 1997.
      
         
            Za Zajednički odbor EGP-a
         
         
            Predsjednik
         
         E. BULL
         
      
   
   
      (1)  SL L 21, 23.1.1997., str. 9.
   
      (2)  SL L 19, 22.1.1997., str. 25.